CELEX: C2005/217/100
Language: fi
Date: 2005-09-03 00:00:00
Title: Asia T-233/05: Nomura Principal Investment Plc:n ja Nomura International Plc:n 23.6.2005 Euroopan yhteisöjen komissiota vastaan nostama kanne

3.9.2005   
            
            
               FI
            
            
               Euroopan unionin virallinen lehti
            
            
               C 217/46
            
         Nomura Principal Investment Plc:n ja Nomura International Plc:n 23.6.2005 Euroopan yhteisöjen komissiota vastaan nostama kanne
   (Asia T-233/05)
   (2005/C 217/100)
   Oikeudenkäyntikieli: englanti
   Nomura Principal Investment Plc ja Nomura International Plc, kotipaikka Lontoo (Yhdistynyt kuningaskunta), on nostanut 23.6.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat lakimiehet C.-D. Ehlermann, F. Louis, A. Vallery ja G. Axel Gutermuth.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa komission asiassa D(2005) 3507 13.4.2005 tekemän päätöksen kokonaisuudessaan
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio on riidanalaisessa päätöksessä vahvistanut, että se epää kantajien oikeuden tutustua ei-luottamuksellisen version jäljennökseen niistä kaikista asiakirjoista, jotka on koottu sen menettelyn ja tutkinnan aikana, joka johti komission 14.7.2004 tekemään päätökseen valtionapua koskevassa asiassa nro CZ 46/2003 — Tšekin tasavalta — Investicní a postovní banka, a.s. (IPB)/Ceskoslovenská obchodní banka, a.s. (CSOB).
   Kantajat väittävät, että komissio sovelsi väärin asetuksen nro 1049/2001 (1) 4 artiklan 2 kohdan kolmannen luetelmakohdan poikkeusta kaikkiin kyseessä oleviin asiakirjoihin ja että komissio ei — muiden muassa — arvioinut kunkin asiakirjan sisältöä.
   Tšekkiläisistä viranomaislähteistä peräisin olevien asiakirjojen ja komission sisäisten asiakirjojen osalta kantajat väittävät, että komissio sovelsi väärin kyseisen asetuksen 4 artiklan 3 kohdan toisen alakohdan ja 4 artiklan 5 kohdan poikkeuksia.
   Kantajat esittävät lisäksi, että komissio teki virheen kieltäytyessään luovuttamasta tutustuttavaksi kyseisen asetuksen 4 artiklan 6 kohdan nojalla osaa pyydetyistä asiakirjoista ja että komissio ei perustellut päätöstään riittävästi EY 253 artiklassa vaaditulla tavalla.
   Lopuksi kantajat ovat sitä mieltä, että asetuksen 4 artiklan 2 kohdan kolmannen luetelmakohdan ja 4 artiklan 3 kohdan toisen alakohdan poikkeuksia ei pitäisi soveltaa ja oikeus tutustua asiakirjoihin pitäisi myöntää, koska ylivoimainen yleinen etu Euroopan unionin valtionapu- ja laajentumispolitiikkojen yhtenäisyyden suojelussa sitä edellyttää.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettu Euroopan parlamentin ja neuvoston asetus (EY) N:o 1049/2001 (EYVL 2001 L 145, s. 43).